

**REPUBLIKA HRVATSKA**

**OSJEČKO - BARANJSKA ŽUPANIJA**

**OPĆINA SATNICA ĐAKOVAČKA**

KLASA:363-02/21-01/2

URBROJ:2121/06-01/21-1

Satnica Đakovačka, 20. prosinca 2021. godine

PREDMET: POZIV JAVNOSTI ZA DOSTAVU PRIJEDLOGA I MIŠLJENJA O NACRTU

ODLUKE O NAČINU PRUŽANJA JAVNE USLUGE SAKUPLJANJA

KOMUNALNOG OTPADA NA PODRUČJU OPĆINE SATNICA ĐAKOVAČKA

RAZLOZI DONOŠENJA AKTA

Sukladno članku 178. Zakona o gospodarenju otpadom (Narodne novine broj:84/21.) propisana je obveza donošenja Odluke o načinu pružanja javne usluge sakupljanja komunalnog otpada u roku od šest mjeseci od dana stupanja na snagu ovog Zakona.

Člankom 66. Zakona o gospodarenju otpadom (Narodne novine broj:84/21.) utvrđen je obvezni sadržaj Odluke o načinu pružanja javne usluge sakupljanja komunalnog otpada.

CILJEVI PROVOĐENJA SAVJETOVANJA

Savjetovanja s javnošću provodi se u cilju upoznavanja javnosti s nacrtom Odluke o načinu pružanja javne usluge sakupljanja komunalnog otpada na području Općine Satnica Đakovačka, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da se nacrt Odluke o načinu pružanja javne usluge sakupljanja komunalnog otpada na području Općine Satnica Đakovačka odnosi na pitanja od interesa za građane.

ROK ZA PODNOŠENJE PRIJEDLOGA I MIŠLJENJA

20. prosinca 2021. - 20. siječnja 2022.

ADRESA I NAČIN PODNOŠENJA PRIJEDLOGA I MIŠLJENJA

Pisani prijedlozi i mišljenja dostavljaju se na adresu elektronske pošte:

opcina.satnica.djakovacka@os.t-com.hr ili putem pošte na adresu:

Općina Satnica Đakovačka, Braće Radića 3, 31 421 Satnica Đakovačka

Sukladno članku 11. stavku 4. Zakona o pravu na pristup informacijama (Narodne novine, broj 25/13. i 85/15.) po završetku savjetovanja, biti će izrađeno izvješće sa svim zaprimljenim prijedlozima i primjedbama te očitovanja s razlozima za neprihvaćanje pojedinih prijedloga i primjedbi.